b"\n_START_ARTICLE_\nPablo Lucas Verd\xc3\xba\n_START_SECTION_\nBiografia\n_START_PARAGRAPH_\nEl seu pare va ser Director General d'Ensenyament Primari en la Segona Rep\xc3\xbablica Espanyola. Es llicenci\xc3\xa0 en dret a la Universitat de Madrid amb premi extraordinari de carrera, i s'hi doctor\xc3\xa0 el 1948. El 1949 obt\xc3\xa9 la pla\xc3\xa7a de professor adjunt de Dret Pol\xc3\xadtic a la Universitat de Salamanca, per\xc3\xb2 poc despr\xc3\xa9s obt\xc3\xa9 una beca i marxa a la Universitat de Bolonya, on es doctora novament el 1950 i hi obt\xc3\xa9 el Premi Luigi Rava.  Despr\xc3\xa9s torna a la Universitat de Salamanca on ensenya dret pol\xc3\xadtic amb Enrique Tierno Galv\xc3\xa1n i on tindr\xc3\xa0 com a alumne Ra\xc3\xbal Morodo Leoncio. En desembre de 1957 obt\xc3\xa9 la c\xc3\xa0tedra de dret pol\xc3\xadtic a la Universitat de Santiago de Compostel\xc2\xb7la, on hi conegu\xc3\xa9 Karl Schmitt. Poc despr\xc3\xa9s, per\xc3\xb2, deix\xc3\xa0 la c\xc3\xa0tedra per ensenyar durant 13 anys a la Universitat de Deusto. Durant aquest temps va col\xc2\xb7laborar amb articles a El Correo Espa\xc3\xb1ol-El Pueblo Vasco._NEWLINE_En 1979 fou nomenat vice-rector de la Universitat Complutense de Madrid, qui el 1988 el nomen\xc3\xa0 catedr\xc3\xa0tic em\xc3\xa8rit de dret constitucional, i de 1981 a 1983 ho fou de la Universitat Internacional Men\xc3\xa9ndez y Pelayo. El 7 de juny de 1994 va ingressar a la Reial Acad\xc3\xa8mia de Ci\xc3\xa8ncies Morals i Pol\xc3\xadtiques.\n_START_SECTION_\nHonors\n_START_PARAGRAPH_\nHa estat nomenat Doctor Honoris causa de la Universitat d'Oaxaca (M\xc3\xa8xic) en 1984, de la Universitat de San Miguel de Tucum\xc3\xa1n (Argentina), per la Universitat Cat\xc3\xb2lica de Lima, de la Universitat de Sant Mart\xc3\xadn de Porres de Lima, de la Universitat Nacional de Trujillo (Per\xc3\xba), de la Universitat Lusiada (Lisboa). \xc3\x89s acad\xc3\xa8mic corresponent de l'Acad\xc3\xa8mia Nacional de Dret i Ci\xc3\xa8ncies Socials de C\xc3\xb2rdova (Argentina) des de 1995 i el 2003 va rebre la Medalla d'Or de la Universitat de Deusto."